बँक ऑफ डेव्ह (चित्रपट)

बँक ऑफ डेव्ह हा २०२३ मध्ये प्रदर्शित झालेला एक ब्रिटिश चरित्रात्मक विनोदी-नाट्य चित्रपट आहे. हा चित्रपट बर्नली येथील व्यावसायिक डेव्हिड फिशविक यांच्या आयुष्यातील सत्यघटनांवर आधारित आहे. फिशविक यांनी बर्नलीमधील जनतेला मदत करण्यासाठी एक स्थानिक बँक स्थापन करण्याचा कसा प्रयत्न कसा केला, याचे चित्रण यात करण्यात आले आहे.

या चित्रपटाचे पुढचे कथानक बँक ऑफ डेव्ह: द लोन रेंजर या नावाच्या चित्रपटात १० जानेवारी, २०२५ रोजी प्रदर्शित झाले.

 कथासार 
चित्रपटाची कथा बर्नली येथील एका यशस्वी व्हॅन विक्रेत्यावर (डेव्हिड फिशविक) केन्द्रित. २०११ च्या जागतिक आर्थिक मंदीनंतर सामान्य लोकांना कर्ज मिळणे कठीण झाले होते. त्यावेळी फिशविकने त्यांना मदत म्हणून आपल्या शहरात स्वतःची बँक उघडण्याचा निर्णय घेतात. लंडनमधील मोठ्या बँकिंग संस्था आणि ब्रिटिश बँकिंग नियमक मंडळे त्यांना परवाना देण्यास विरोध करतात. एका तरुण वकिलाच्या मदतीने फिशविक ही कायदेशीर लढाई जिंकतात आणि १०० वर्षांत बँकिंग परवाना मिळवणारे पहिले व्यक्ती ठरतात. या बँकेद्वारे फिशविक अनेक गरीब आणि गरजू कुटुंबांना जास्त चिकित्सा न करता, त्यांच्यावर विश्वास ठेवून करतात. या विश्वासाला जागून त्यांचे देणेकरी घेतलेले कर्ज व्याजासहित परत करतात.

 मुख्य कलाकार 
 रोरी किनियर -- डेव्हिड फिशविक
 जोएल फ्राय -- ह्यू (वकील)
 फीबी डनेव्हर -- अलेक्झांड्रा (श्रीमती फिशविक)
 ह्यू बॉनव्हिल -- सर चार्ल्स

 डेव्हिड फिशविक 
डेव्हिड फिशविक हे इंग्लंडमधील बर्नली येथील एक उद्योजक आणि परोपकारी व्यक्ती आहेत. त्यांनी बर्नली सेव्हिंग्ज अँड लोन्स नावाची बँक स्थापन केली, जी बँक ऑफ डेव्ह या नावाने लोकप्रिय झाली. या संस्थे द्वारे त्यांनी बँकिंग क्षेत्रात सुधारणा करण्यासाठी आणि स्थानिक व्यवसायांना स्वस्त दरात कर्ज मिळवून देण्यासाठी मोठा लढा दिला. त्यांच्या या कामावर २०१२ मध्ये चॅनल ४ ने एक वृत्तचित्र तयार करून प्रसारित केले होते.

बँक ऑफ डेव्ह सुरू करण्याआधी फिशविक यांनी आपला व्हॅन विक्रीचा मोठा व्यवसाय शून्यातून उभा केला होता.

 निर्मिती आणि प्रतिसाद 
चित्रपटाचे चित्रीकरण मुख्यत्वे उत्तर इंग्लंडमधील बर्नली आणि लीड्स शहरांत करण्यात आले आहे. रोरी किनियर यांनी डेव्हिड फिशविक यांची भूमिका हुबेहूब साकारल्याबद्दल त्यांचे कौतुक झाले. हा चित्रपट नेटफ्लिक्सवर प्रदर्शित झाल्यापासून जागतिक स्तरावर लोकप्रिय ठरला असून, विशेषतः सामान्य माणसाचा प्रस्थापित संस्थांविरुद्धचा विजय म्हणून याकडे पाहिले जाते.

 हे सुद्धा पहा 
 बर्नली
 नेटफ्लिक्स
 दुसरे महायुद्ध (संदर्भ: चित्रपटात उल्लेख असलेल्या ऐतिहासिक घटना)

 संदर्भ 

 बाह्य दुवे 
 बँक ऑफ डेव्ह - नेटफ्लिक्स अधिकृत साइट
 बँक ऑफ डेव्ह - आयएमडीबी

वर्ग:इ.स. २०२३ मधील इंग्लिश चित्रपट
वर्ग:ब्रिटिश चित्रपट
वर्ग:सत्य घटनेवर आधारित चित्रपट
वर्ग:नेटफ्लिक्स चित्रपट